**OBRAZLOŽENJE**

**ZA NACRT PRAVILNIKA O IZMJENAMA I DOPUNAMA**

**PRAVILNIKA O ZDRAVSTVENIM PREGLEDIMA VOZAČA I KANDIDATA ZA VOZAČE**

Direktivom Komisije 2016/116/EU od 07. srpnja 2016. (SL L 183/59 od 08.07.2016.) mijenja se Prilog III. Direktive 2006/126 od 20. prosinca 2006. Europskog parlamenta i Vijeća vozačkim dozvolama (SL L 403 od 30. 12. 2006.).

Sukladno članku 2. Direktive države članice donose i objavljuju propise potrebne za usklađivanje s navedenom Direktivom najkasnije do 01. siječnja 2018.

Obzirom da se izmjena Priloga III. odnosi na nove standarde zdravstvenih uvjeta za sigurno upravljene vozilom (odjeljak 9. Kardiovaskularne bolesti i Odjeljak 10. Točka 10.2. Diabetes mellitus) potrebno je izvršiti izmjene Pravilnika o zdravstvenim pregledima vozača i kandidata za vozače („Narodne novine“, broj 137/2015).